open-index/open-wikipedia-markdown huggingface dataset:
ஒதிகுப்பம் பாறை ஓவியங்கள்

**ஒதிகுப்பம் பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில் பர்கூருக்கு அருகில் உள்ள  ஒதிகுப்பம்  என்னும் இடத்தில் கண்டுபிடிக்கப்பட்ட பாறை ஓவியங்கள் ஆகும். ஒதிகுப்பம் சிற்றூரானது பருகூர்-பசவணா கோயில் பேருந்து சாலையில், பசனணா கோயிலிருந்து ஒரு கிலோமீட்டர் தொலைவில் உள்ளது.  ஒதிகுப்பம் சிற்றூரை ஒட்டி உள்ள மலைப் பகுதி *கதிரப்பன் மலை* என்று அழைக்கப்படுகிறது. இம் மலையில் இயற்கையாக அமைந்த குகைப்பகுதி ஒன்று *சன்யாசி கெவி* என்று அழைக்கப்படுகிறது. இந்த குகையில் வெள்ளை வண்ணத்தால் ஆன பாறை ஓவியங்கள் உள்ளன.  

சன்யாசி கெவி குகையில் உள்ள ஓவிய தொகுப்புகள் கோட்டோவிய முறையில் வரையப்பட்டுள்ளன. இந்த ஓவியங்களில் மனித வடிவங்கள் மட்டுமே வரையப்படுள்ளன. இதில் சில தெளிவற்ற குறியீடுகளும் இடம்பெற்றுள்ளன. கிருட்டிணகிரி பகுதியில் விலங்குகள் இடம் பெறாத பாறை ஓவியங்களில் இவை குறிப்பிடத்தகுந்தவை ஆகும். 

இதில் வரிசையாக உள்ள மனித வடிவ காட்சி இடம் பெற்றுள்ளது. இது *ஒரு சடங்கின் நடன நிகழ்ச்சி* அல்லது *மந்திர சடங்கு நிகழ்ச்சி* போன்றவற்றை சித்தரிப்பதாக இருக்கலாம் என்கிறார் த. பார்த்திபன். 

## மேற்கோள்கள்

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
பகாவ் தொடருந்து நிலையம்

**பகாவ் தொடருந்து நிலையம்** (ஆங்கிலம்: *Bahau Railway Station* மலாய்: *Stesen Keretapi Bahau*); சீனம்: 金马士站) என்பது தீபகற்ப மலேசியா, நெகிரி செம்பிலான், செம்போல் மாவட்டம், பகாவ் நகரில் உள்ள ஒரு தொடருந்து நிலையம் ஆகும். இந்த நிலையம் பகாவ் மற்றும் அதன் சுற்றுப்புறங்களுக்குச் சேவை செய்கிறது.

மலேசியக் கிழக்கு கடற்கரை தொடருந்து சேவையின் தீபகற்ப மலேசிய கிழக்கு கரை வழித்தடத்தில் (*KTM East Coast Railway Line*) இந்த நிலையம் அமைகிறது. மலேசியாவின் முக்கியமான தொடருந்து நிலையங்களில் இதுவும் ஒன்றாகும். 

## தொடருந்து சேவைகள்

இந்த நிலையம் கேடிஎம் இண்டர்சிட்டி (**KTM Intercity**) தொடருந்து சேவை; கேடிஎம் இடிஎஸ் (**KTM ETS**) தொடருந்து சேவை; ஆகிய இரண்டு சேவைகளையும் வழங்கி வந்தது. ஆனால் 2017-ஆம் ஆண்டுக்குப் பின்னர் கேடிஎம் இடிஎஸ் தொடருந்து சேவை நிறுத்தப்பட்டு விட்டது. கேடிஎம் இண்டர்சிட்டி சேவை மட்டுமே தொடர்கிறது.

தீபகற்ப மலேசியாவின் கிழக்கு கரை பகுதியின் கிளாந்தான் மாநிலத்தின் தும்பாட் தொடருந்து நிலையம் தொடங்கி நெகிரி செம்பிலான் கிம்மாஸ் தொடருந்து நிலையம் (*Tumpat–Gemas*) வரையிலான நிலையங்களில் இருந்து வரும் தொடருந்துகள் இந்த பகாவ் நிலையத்தைக் கடந்து செல்கின்றன.

## பகாவ் நகரம்

**பகாவ்** (*Bahau*); நகரம் நெகிரி செம்பிலான் மாநிலத்தின், செம்போல் மாவட்டத்தில் (*Jempol District*) அமைந்துள்ளது. பகாவ் நகரம், நெகிரி செம்பிலான் மாநிலத்தின் தலைநகரமான சிரம்பான் நகரில் இருந்து சுமார் 53 கி.மீ. தொலைவிலும்; மலேசியாவின் தலைநகர் கோலாலம்பூரில் இருந்து 88 கி.மீ. தொலைவிலும் உள்ளது.  

முன்பு காலத்தில் தீபகற்ப மலேசியாவின் உட்புறத்தில், மலாக்கா நகரத்தையும் பகாங் மாநிலத்தையும் இணைக்கும் ஒரு நீர் நிலப் பாதை இருந்தது. அந்தப் பாதையில் தான் இந்தப் பகாவ் நகரம் அமைந்து இருந்தது. 

### கோலா பிலா

தீபகற்ப மலேசியாவின் மேற்கு கடற்கரையில் இருக்கும் மூவார் நிலப் பகுதிகளைக் கிழக்கு கடற்கரையில் உள்ள பகாங், பெக்கான் நிலப் பகுதிகளுடன் அந்தப் பாதை இணைத்தது. 

1900-ஆம் ஆண்டுகளில், பகாவ், கோலா பிலா பகுதிகளில் ஈயம் இருப்பது கண்டுபிடிக்கப்பட்டது. சீனக் குடியேற்றவாசிகளின் வருகையும் பெருகியது. பகாவ் நகரம் நகரம் செழிக்கத் தொடங்கியது.

### மாசான் நகரம்

சீனக் குடியேற்றவாசிகள் பகாவ் நகரத்திற்கு அருகில் மாசான் எனும் நகரத்தை நிறுவினார்கள். ரப்பர் தொழில், எண்ணெய்ப் பனை தொழில் மற்றும் காட்டு மர வணிகம் போன்றவற்றில் ஈடுபட்டனர். அதன் பின்னர் பகாவ் நகரத்தின் பொருளாதாரத்தில் ஆதிக்கம் செலுத்தத் தொடங்கினார்கள். பகாவ் நகரமும் வளர்ச்சி அடைந்தது.

பகாவ் நகரத்தின் மக்கள் தொகையில் அதிகமானவர்கள் சீனர்கள். இவர்கள் பகாவ் நகரத்தில் வாழ்கின்றனர். மலாய்க்காரர்கள் பெரும்பாலும் புறநகரில் உள்ள பெல்டா பகுதிகளைச் சேர்ந்தவர்கள். இந்தியர்கள், நகர்ப் புறங்களிலும் மற்றும் புறநகர் பகுதிகளில் உள்ள ரப்பர், எண்ணைய்ப் பனை தோட்டங்களிலும் வாழ்கின்றனர்.

## மேற்கோள்கள்

## மேலும் காண்க
* பகாவ்
* செம்போல் மாவட்டம்
* கெமாயான்
* திரியாங்
* கோலா பிலா

## வெளி இணைப்புகள்
* Bahau Railway Station
* Keretapi Tanah Melayu Official Website
* Keretapi.com - Railway Fan website 

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
நெமிலிச்சேரி (செங்கல்பட்டு மாவட்டம்)

**நெமிலிச்சேரி** () என்பது இந்தியா தீபகற்பத்தில் தமிழ்நாடு மாநிலத்தின் செங்கல்பட்டு மாவட்டத்தில் குரோம்பேட்டை பகுதிக்கு அருகிலுள்ள ஒரு புறநகர்ப் பகுதியாகும். பத்து ஏக்கர் பரப்பளவில் ஏரி ஒன்று நெமிலிச்சேரி பகுதியில் அமைந்துள்ளது.

கடல் மட்டத்திலிருந்து சுமார் 50 மீட்டர் உயரத்தில் அமைந்துள்ள நெமிலிச்சேரி பகுதியின் புவியியல் ஆள்கூறுகள்  ஆகும். குரோம்பேட்டை, பல்லாவரம், பம்மல், அனகாபுத்தூர் மற்றும் தாம்பரம் ஆகியவை நெமிலிச்சேரி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

நெமிலிச்சேரியில், அகத்தீசுவரர் கோயில் ஒன்று அமையப் பெற்றுள்ளது.

நெமிலிச்சேரி பகுதியானது, பல்லாவரம் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் இ. கருணாநிதி ஆவார். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக த. ரா. பாலு, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்புகள்
* GeoHack - நெமிலிச்சேரி

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
கெமாயான் தொடருந்து நிலையம்

**கெமாயான் தொடருந்து நிலையம்** (ஆங்கிலம்: *Kemayan Railway Station* மலாய்: *Stesen Keretapi Kemayan*); சீனம்: 金马士站) என்பது தீபகற்ப மலேசியா, பகாங், பெரா மாவட்டம், கெமாயான் நகரில் உள்ள ஒரு தொடருந்து நிலையம் ஆகும். இந்த நிலையம் கெமாயான் மற்றும் அதன் சுற்றுப்புறங்களுக்குச் சேவை செய்கிறது.

மலேசியக் கிழக்கு கடற்கரை தொடருந்து சேவையின் தீபகற்ப மலேசிய கிழக்கு கரை வழித்தடத்தில் (*KTM East Coast Railway Line*) இந்த நிலையம் அமைகிறது. மலேசியாவில் மிக அமைதியான; அதிகம் நடமாட்டம் இல்லாத தொடருந்து நிலையங்களில் இதுவும் ஒன்றாகும். 

## தொடருந்து சேவைகள்

இந்த நிலையம் கேடிஎம் இண்டர்சிட்டி (**KTM Intercity**) தொடருந்து சேவைகளை வழங்கி வருகிறது. தீபகற்ப மலேசியாவின் கிழக்கு கரை பகுதியின் கிளாந்தான் மாநிலத்தின் தும்பாட் தொடருந்து நிலையம் தொடங்கி நெகிரி செம்பிலான் கிம்மாஸ் தொடருந்து நிலையம் (Tumpat–Gemas) வரையிலான நிலையங்களில் இருந்து வரும் தொடருந்துகள் இந்த கெமாயான் நிலையத்தைக் கடந்து செல்கின்றன.

* எக்சுபிரஸ் ராக்யாட் 26/27 - Ekspres Rakyat Timuran Train No. 26/27 Tumpat–JB Sentral
* எக்சுபிரஸ் மாக்முர் 34/35 - Ekspres Makmur 34/35 Kuala Lipis–Gemas

## கெமாயான் நகரம்

**கெமாயான்** (*Kemayan*) நகரம் பகாங் மாநிலத்தின் பெரா மாவட்டத்தில் அமைந்துள்ள ஒரு நகரம்.

நெகிரி செம்பிலான், பகாவ் நகரத்தில் இருந்து பகாங், தெமர்லோ நகரத்திற்கு செல்லும் வழியில் கெமாயான் நகரம் உள்ளது. அங்கு இருந்து கிழக்கு கடற்கரை விரைவுச்சாலை வழியாக குவாந்தான் நகரத்திற்குச் செல்லலாம்.

### பெரா நன்னீர் ஏரி

மலேசியாவின் மிகப் பெரிய நன்னீர் ஏரியான பெரா ஏரி (*Lake Bera*) இந்த நகரத்திற்கு அருகில் உள்ளது. 1994 நவம்பர் மாதம் முதல் ராம்சர் உடன்படிக்கையின் கீழ் அந்த ஏரி பாதுகாக்கப் படுகிறது. 

அந்த ஏரியின் பெயரே இந்த நகரத்திற்கும் வைக்கப்பட்டது. பெரா ஏரிப் பகுதியில் செமலாய் (*Semelai*) எனும் ஒராங் அஸ்லி பழங்குடியினர் வாழ்கிறார்கள். அவர்களின் கூற்றுப்படி, பெரா அதன் பெயரை ரெபா (*Reba*) எனப்படும் ஒரு வகை கடல் பாசியில் இருந்து பெறப்பட்டது.

கெமாயான் நகரின் அதிகமான அளவில் சீனர்கள் வாழ்கிறார்கள். அதற்கும் அடுத்த நிலையில் தமிழர்கள் உள்ளார். இந்த நகரத்தைச் சுற்றிலும் பல *பெல்டா* (*Felda*) நிலக் குடியேற்றத் திட்டங்கள் உள்ளன. அங்குள்ள ரப்பர், எண்ணெய்ப்பனை தோட்டங்களில் கணிசமான அளவிற்குத் தமிழர்கள் தொழில் செய்கிறார்கள்.

## மேற்கோள்கள்

## மேலும் காண்க

* பெரா மாவட்டம்
* கெமாயான்
* திரியாங்
* பகாவ்

## வெளி இணைப்புகள்
* Kemayan KTM Railway Station
* Keretapi Tanah Melayu Official Website
* Keretapi.com - Railway Fan website 

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
நெமிலிச்சேரி அகத்தீசுவரர் கோயில்

**நெமிலிச்சேரி அகத்தீசுவரர் கோயில்** என்பது இந்திய தீபகற்பத்தின் தமிழ்நாடு மாநிலத்தில் செங்கல்பட்டு மாவட்டத்தின் குரோம்பேட்டை பகுதிக்கு அருகிலுள்ள நெமிலிச்சேரி புறநகர்ப் பகுதியில் அமைந்துள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 51 மீட்டர் உயரத்தில் அமைந்துள்ள நெமிலிச்சேரி அகத்தீசுவரர் கோயிலின் புவியியல் ஆள்கூறுகள்  ஆகும்.

இக்கோயிலின் மூலவர் அகத்தீசுவரர் மற்றும் இறைவி ஆனந்தவல்லி தாயார் ஆவர். இவர்களது சன்னதிகளுடன், சூரியன், சந்திரன் மற்றும் பைரவர் சன்னதி குறிப்பிடத்தக்கவை ஆகும். இக்கோயிலின் தலவிருட்சம் அரசமரம் மற்றும் தீர்த்தம் அகத்திய புஷ்கரணி ஆகும்.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற கோயில்களில் திருப்பணிகள் நடக்கவுள்ள 55 கோயில்களில், நெமிலிச்சேரி அகத்தீசுவரர் கோயிலும் ஒன்றாகும். இக்கோயிலின் குளத்தை செம்மைப்படுத்த, இந்து சமய அறநிலையத் துறை சார்பில் நிதி ஒதுக்கப்பட்டுள்ளது.

## மேற்கோள்கள்

## வெளி இணைப்புகள்
* GeoHack - நெமிலிச்சேரி அகத்தீசுவரர் கோயில்

பகுப்பு:செங்கல்பட்டு மாவட்டத்திலுள்ள சிவன் கோயில்கள்
மண்டையோட்டுச் செதில்கள்

**மண்டையோட்டுச் செதில்கள்** (*Parietal scales*) என்பது பாம்பின் தலையில் அமைந்துள்ள செதில்கள் ஆகும். இதில் மண்டையின் முன்னெலும்பினை பின்புற எலும்புகளின் இணைக்கிறது. இந்த தட்டு போன்ற செதில்கள் மனிதர்களில் மண்டை ஓட்டின் கூரை மற்றும் பக்கங்களை உருவாக்கும் மண்டையோட்டு எலும்பிலிருந்து இவற்றின் பெயரைப் பெற்றன.

## மேலும் பார்க்கவும்

* சுவரெலும்பு
* பாம்புச் செதில்கள்

## மேற்கோள்கள்


பகுப்பு:பாம்புச் செதில்கள்
கன்ன தகடுகள்

வலது|thumb|300x300px| ''ஆம்பீசுமா சுடோலாட்டா'' கன்ன தகடுகள்
**கன்ன தகடுகள்** (*Chin shields*) அல்லது **கன்ன [[செதில்கள்]]**, **தாவாய் செதில்கள்** பாம்பின் தலையின் கீழ்ப்பகுதியில் முன்புறம் நோக்கியும் கீழ் உதட்டுச் செதில்களைத் தொட்டுக்கொண்டிருக்கும் செதில்களாகும். பாம்பின் முன்பகுதியில் உள்ள கன்ன கவசங்கள் (மூக்கு நோக்கி) **முன்புற கன்ன தகடுகள்** என்றும், பாம்பின் பின்புறம் (வால் நோக்கி) உள்ளவை **பின் கன்ன தகடுகள்** என்றும் அழைக்கப்படுகின்றன.

## மேலும் பார்க்கவும்

* பாம்புச் செதில்கள் .
* செதில்கள் (விலங்கியல்) .

## மேற்கோள்கள்


பகுப்பு:பாம்புச் செதில்கள்
இந்தியப் பிரதமரின் முதன்மைச் செயளாளர்

**இந்தியப் பிரதமரின் முதன்மைச் செயளாளர்** (*Principal Secretary to the Prime Minister of India* (**PS to the PM**) இந்திய அரசின் மிக மூத்த இஆப அதிகாரியும், இந்தியப் பிரதமரின் தனிச் செயலாளரும், இந்தியப் பிரதமரின் அலுவலகத்தின் தலைவரும் ஆவார். இப்பதவிக்கு மூத்த அமைச்சருக்கான தகுதிகளும், அதிகாரங்களும் உள்ளது. பொதுவாக கூடுதல் தலைமைச் செயலாளருக்கு நிகரான அதிகாரமுள்ள முதன்மைச் செயலாளராக இருப்பினும், பிரதமரின் முதன்மைச் செயலாளர் மட்டுமே இந்தியப் பிரதமருக்கு நேரடியாக அறிக்கை சமர்ப்பிக்க அதிகாரமுள்ளது. 2019ம் ஆண்டு முதல் பிரதமரின் முதன்மைச் செயளாருக்கு மூத்த அமைச்சருக்கான தகுதிகள் வழங்கப்பட்டுள்ளது.

## அதிகாரங்கள்
இந்தியப் பிரதமரின் முதன்மைச் செயலாளர், இந்தியப் பிரதமர் அலுவலகத்தின் நிர்வாகத் தலைவராகச் செயல்படுகிறார். இந்திய அரசின் அன்றாட விவகாரங்களை கண்காணிக்கிறார்.

* உள்நாட்டு மற்றும் வெளியுறவுக் கொள்கை விஷயங்களில் பிரதமருக்கு ஆலோசனை வழங்குதல்.
* பிரதமரால் ஒதுக்கப்பட்ட அமைச்சகங்கள் மற்றும் துறைகளின் விவகாரங்களை மேற்பார்வை செய்தல்.
* பிரதம அமைச்சர் அலுவலகத்தில் நடவடிக்கைகளை ஒருங்கிணைத்தல்.
* பிரதம மந்திரி அலுவலகத்தில் உத்தியோகபூர்வ, அரசாங்க, முக்கியமான ஆவணங்களைக் கையாளுதல்.
* மூத்த அரசியல்வாதிகள், அதிகாரிகள் மற்றும் பிற உயரதிகாரிகளுடன் பிரதம மந்திரி விவாதிக்க வேண்டிய விஷயங்கள் குறித்த குறிப்புகளைத் தயாரித்தல்.
* ஒப்புதல் மற்றும் அறிவுறுத்தல்களுக்கு முக்கியத்துவம் வாய்ந்த முக்கிய கோப்புகளை பிரதமரின் முன் வைப்பது.

பிரதமரின் முதன்மைச் செயலாளர் பொதுவாக பிரதம அமைச்சரின் மிக முக்கியமான உதவியாளராகக் கருதப்படுகிறார்.

## இதனையும் காண்க
* இந்திய அரசாங்கத்தின் முதன்மை செயலாளர்

## மேற்கோள்கள்

### நூல்கள்

* 
* 

### கட்டுரைகள்

* 

பகுப்பு:இந்தியப் பிரதமர் அலுவலகம்
பகுப்பு:இந்திய அரசு அதிகாரிகள்
திரியாங் தொடருந்து நிலையம்

**திரியாங் தொடருந்து நிலையம்** (ஆங்கிலம்: *Triang Railway Station* மலாய்: *Stesen Keretapi Triang*); சீனம்: 金直凉站 என்பது மலேசியா, பகாங், பெரா மாவட்டம், திரியாங் நகரில் உள்ள ஒரு தொடருந்து நிலையம் ஆகும். இந்த நிலையம் திரியாங் மற்றும் அதன் சுற்றுப்புறங்களுக்குச் சேவை செய்கிறது.

மலேசியக் கிழக்கு கடற்கரை தொடருந்து சேவையின் தீபகற்ப மலேசிய கிழக்கு கரை வழித்தடத்தில் (*KTM East Coast Railway Line*) இந்த நிலையம் உள்ளது. மலேசியாவில் அதிகம் நடமாட்டம் இல்லாத தொடருந்து நிலையங்களில் இதுவும் ஒன்றாகும். 

திரியாங் பகுதியில் வாழ்பவர்கள் பெரும்பாலோர் பயிர்த் தொழில்களில் ஈடுபட்டு உள்ளனர். இந்தப் பகுதியில் நிறைய செம்பனைத் தோட்டங்களும் ரப்பர் தோட்டங்களும் உள்ளனர். அதனால் பெரும்பாலோர் வேளாண் துறையைச் சார்ந்துள்ளனர்.

## தொடருந்து சேவைகள்

இந்த நிலையம் கேடிஎம் இண்டர்சிட்டி (**KTM Intercity**) தொடருந்து சேவைகளை வழங்கி வருகிறது. தீபகற்ப மலேசியாவின் கிழக்கு கரை பகுதியின் கிளாந்தான் மாநிலத்தின் தும்பாட் தொடருந்து நிலையம் தொடங்கி நெகிரி செம்பிலான் கிம்மாஸ் தொடருந்து நிலையம் (Tumpat–Gemas) வரையிலான நிலையங்களிலிருந்து வரும் தொடருந்துகள் இந்த திரியாங் நிலையத்தைக் கடந்து செல்கின்றன.

* எக்சுபிரஸ் ராக்யாட் 26/27 (தும்பாட் தொடருந்து நிலையம் >>> கிம்மாஸ் தொடருந்து நிலையம் - Ekspres Rakyat Timuran Train No. 26/27 Tumpat–JB Sentral
* எக்சுபிரஸ் மாக்முர் 34/35 (கோலா லிப்பிஸ் தொடருந்து நிலையம் >>> கிம்மாஸ் தொடருந்து நிலையம் - Ekspres Makmur 34/35 Kuala Lipis–Gemas

## திரியாங் நகரம்

**திரியாங்** (*Triang*) நகரம் பகாங் மாநிலத்தின் பெரா மாவட்டத்தில் அமைந்துள்ள ஒரு நகரம்.

நெகிரி செம்பிலான், பகாவ் நகரத்திலிருந்து பகாங், தெமர்லோ நகரத்திற்கு செல்லும் வழியில் திரியாங் நகரம் உள்ளது. அங்கு இருந்து கிழக்கு கடற்கரை விரைவுச்சாலை வழியாக பெந்தோங், குவாந்தான் நகரத்திற்குச் செல்லலாம்.

### மலாயா அவசரகாலம்

பகாங் ஆற்றின் துணை ஆறான திரியாங் ஆற்றின் பெயரிலிருந்து இந்த இடத்திற்குத் திரியாங் என பெயர் வந்தது. 1900-களின் தொடக்கத்தில் மலாயா தொடருந்து நிறுவனம் இங்கு ஒரு சிறிய ரயில் நிலையத்தைக் கட்டியது. சிங்கப்பூரில் இருந்து வந்த இரயில்கள் இங்கு நின்று சென்றன. 

1950-க்குள் பல ஆயிரம் மக்கள் தொகையுடன், திரியாங் ஒரு பிரதானமான சீன நகரமாக வளர்ந்தது. 1948 - 1960 மலாயா அவசரக்காலத்தில், மலாயா பிரித்தானிய இராணுவம் பல கிராமப்புற சீனர்களைப் பலவந்தமாகப் புதிய கிராமங்களில் குடியேறச் செய்தது. 

2020-ஆம் ஆண்டின்  மக்கள் தொகை கணக்கெடுப்பின்படி, திரியாங் நகரத்தின் மக்கள் தொகை 5,322 ஆகும். இவர்களில் 45% பேர் சீன இனத்தவர்கள். பெரும்பாலானவர்கள் திரியாங் நகரம் அல்லது புதிய கிராமங்களில் வசிக்கிறார்கள்.

## மேற்கோள்கள்

## மேலும் காண்க
* தெமர்லோ
* பெரா மாவட்டம்
* கெமாயான்
* திரியாங்
* பெந்தோங்

## வெளி இணைப்புகள்
* Kemayan KTM Railway Station
* Keretapi Tanah Melayu Official Website
* Keretapi.com - Railway Fan website 

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
குல்தீப் சந்து அக்னிகோத்ரி

**குல்தீப் சந்து அக்னிகோத்ரி** (*Kuldip Chand Agnihotri*) இந்தியாவின் இமாச்சல பிரதேசத்திலுள்ள மத்திய பல்கலைக்கழகத்தின் துணைவேந்தராக இருந்தார். 1951 ஆம் ஆண்டில் பிறந்தார். சிறந்த கல்வியாளராக அறியப்பட்ட இவர் பல்வேறு கல்வி அமைப்புகளின் உறுப்பினராக இருந்தார்.

## கல்வி
அக்னிகோத்ரி சீக்கிய தேசிய கல்லூரியில் படித்து அறிவியலில் இளநிலை பட்டம் பெற்றார். சலந்தரின் லயால்பூரில் உள்ள கல்சா கல்லூரியில் முதுகலை பட்டமும்  சண்டிகரில் உள்ள பஞ்சாப் பல்கலைக்கழகத்தில் முனைவர் பட்டமும் பெற்றார்.

## நூல்கள்
* 
* 
* 
* 
* 
* 
* 
* 
* 
* 

## மேற்கோள்கள்

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:கல்வியாளர்கள்
பகுப்பு:இமாச்சலப் பிரதேச நபர்கள்
இடுப்பு குதிமுள்

[thumb| ஆண், [அல்பினிசம்|அல்பினோ பர்மிசு மலைப்பாம்பு குதத் தூண்டுதலின் வெளிப்புறக் காட்சி]]
thumb| குதிமுள் உள்ளே இருக்கும் எலும்புகளைக் காட்டும் போலியன் மலைப்பாம்பின் எலும்புக்கூடு
**இடுப்பு குதிமுள்** (*Pelvic spur*) என்பது போவாசு மற்றும் மலைப்பாம்புகள் போன்ற பழமையான பாம்புகளில் எச்சத் துவாரத்தின் ஒவ்வொரு பக்கத்திலும் காணப்படும் கால்களின் எச்சவுறுப்புகள் ஆகும். இந்த எச்சங்கள் வெளிப்புறமாகத் தெரியும் வகையில் அமைந்துள்ளது. இடுப்பு வளையம் மற்றும் தொடையெலும்பு எச்சங்களான இவை, முதுகெலும்புடன் எந்த தொடர்பும் இல்லாமல், வெறுமனே தசைப் பகுதியில் பிடிப்பற்று காணப்படும். பாம்பின் உடலிலிருந்து தொடை எலும்பு நீண்டு, கொம்பு அமைப்பால் மூடப்பட்டிருக்கும். இது குதிமுள் அல்லது நகத்தை ஒத்திருக்கிறது. ஆண் பாம்புகளில் குதிமுள் பொதுவாகப் பெண் பாம்புகளை விட நீளமாகவும் கூர்மையாகவும் இருக்கும். மேலும் இவை பெண் பாம்பினைப் பற்றவும் இனச்சேர்க்கையின் போது பிடிப்பதற்கும் கூச்சப்படுத்துவதற்கும் பயன்படுத்தப்படுகின்றன. மேலும் மற்ற ஆண்களுடன் சண்டையிடவும் பயன்படுத்தப்படுகின்றன.

இந்த குதிமுள் பாலின வேறுபாட்டினை பிரதிநிதித்துவப்படுத்துகிறது. மேலும் சில சிற்றினங்களில், பாம்பின் பாலினத்தை அடையாளம் காண இந்த குதிமுள்ளினை நம்பகத்தன்மையுடன் பயன்படுத்தப்படலாம்.

## மேற்கோள்கள்

பகுப்பு:பாம்பு உடற்கூற்றியல்
சூரிய மையவாதம்

thumb| ''ஹார்மோனியா மேக்ரோகாஸ்மிக்காவில்'' இருந்து ஆண்ட்ரியாசு செல்லரியசின் கோப்பர்நிக அமைப்பின் விளக்கம்
**சூரியமைய வாதம்**  ( **சூரிய மையப் படிமம்**  என்றும் அழைக்கப்படுகிறது) என்பது வானியல் படிமமாகும், இதில் புவியும் கோள்களும்  புடவி மையச் சூரிய மையத்தில்  சுற்றி வருகின்றன. வரலாற்று வழியில், சூரிய மையம் புவி மையத்திற்கு எதிரானது, பின்னது புவியை மையத்தில் வைத்தது. புவி சூரியனைச் சுற்றி வருகிறது என்ற கருத்து கி.மு மூன்றாம் நூற்றாண்டிலேயே சாமோசின் அரிசுட்டார்க்கசால் முன்மொழியப்பட்டது,  அவர் குரோட்டனின் பிலோலாசு (கி.மு. 470 - 385) முன்வைத்த கருத்தாக்கத்தால் தாக்கமுற்றார். கிமு 5 ஆம் நூற்றாண்டில், கிரேக்க தத்துவஞானிகளான பிலோலாசும் கிசெடாசும் புவிக் கோளம் என்றும், ஒரு "மாய" மைய நெருப்பைச் சுற்றி வருவதாகவும், இந்த நெருப்பு புடவியை ஒழுங்குபடுத்துகிறது என்றும் வெவ்வேறு சூழல்களில் எண்ணினர்.  இருப்பினும், இடைக்கால ஐரோப்பாவில், அரிசுட்டார்க்கசின் சூரிய மையவாதம் பெரிதும் கவனிக்கப் படவில்லி. ஒருவேளை இது எலனியக்  காலத்தின் அறிவியல் படைப்புகளின் இழப்பு காரணமாக இருக்கலாம். 

பதினாறாம் நூற்றாண்டு வரை சூரிய மைய அமைப்பின் கணிதப் படிமம் மறுமலர்ச்சிக் கால கணிதவியலாளர், வானியலாளர்,  கத்தோலிக்க மதகுரு நிக்கோலசு கோபர்னிக்கசு ஆகியோரால் முன்வைக்கப்பட்டது, இது கோபர்னிகப் புரட்சிக்கு வழிவகுத்தது. அடுத்த நூற்றாண்டில், யோகான்னசு கெப்ளர் நீள்வட்ட சுற்றுப்பாதைகளை அறிமுகப்படுத்தினார், மேலும் கலிலியோ கலிலி தொலைநோக்கியைப் பயன்படுத்தி செய்யப்பட்ட  நோக்கீடுகளை வழங்கினார்.

வில்லியம்  எர்சல், பிரெடரிக் பெசல், பிற வானியலாளர்களின் நோக்கிடுகளின் மூலம், சூரிய குடும்பத்தின் ஈர்ப்புமையத்துக்கு அருகில் சூரியன் இருக்கும் போது,அது  பிரபஞ்சத்தின்  மையத்தில் இல்லை என்று உணரப்பட்டது.

## தமிழரின் கோட்பாடு
சிறுபாணாற்றுப்படையில் **வாள் நிற விசும்பின் கோள்மீன் சூழ்ந்த இளங்கதிர் ஞாயிறு எள்ளும் தோற்றத்து** என இடைக்கழிநாட்டு நல்லூர் நத்தத்தனார் சூரியனை கோள்கள் சுற்றுவதை பதிந்துள்ளார். திருவள்ளுவர் **சுழன்றும் ஏர்ப்பின்னது உலகம் அதனால் உழந்தும் உழவே தலை** என திருக்குறளில் உலகம் சுழலும் பொருள் என்பதை குறிப்பிட்டுள்ளார்.

## குறிப்புகள்
 

## மேற்கோள்கள்

## வெளி இணைப்புகள்

*
*The Heliocentric Pantheon: An Interview with Walter Murch

பகுப்பு:சூரியக் குடும்பம்
பகுப்பு:தொடக்கநிலை அண்டவியல் படிமங்கள்
பகுப்பு:பண்டைய கிரேக்க வானியல்
ஆம்பலாப்பட்டு ஆறுமுகம்

**ஆம்பலாப்பட்டு ஆறுமுகம்**  அல்லது **ஆறுமுகம் மாதுரார்** என்பவர் தொழிற்சங்கப் போராட்டவாதி, சமூக நீதி செயல்பாட்டாளர், தொழிலாளர் உரிமைகளுக்காகப் போராடியவர்.  தமிழ்நாடு, தஞ்சாவூர் மாவட்டம், ஆம்பலாப்பட்டு கிராமத்தில் பிறந்தார். ஒருங்கிணைந்த தஞ்சாவூர் மாவட்டத்தில் அந்தக் காலகட்டத்தில் பண்ணையாட்கள் உரிமைக்காக, நிலவிய கொடுமைகளுக்கு எதிராகப் போராடிக் கொண்டிருந்த கம்யூனிஸ்ட் கட்சித் தோழர்களான  வெங்கடேசன், பட்டுராசு, போன்றவர்களோடு இணைந்து போராடத் தொடங்கினார்.

மதுக்கூர் ஜமீன்  ஆம்பலாப்பட்டு கிராமத்தில் மக்கள் பயன்பாட்டில் இருந்த தமது மேய்ச்சல் , தரிசு நிலங்களையும் தனிநபருக்கு விற்றார். இதனை எதிர்த்து ஆறுமுகம், பொதுமக்களுடன் பெரும்போராட்டம் நடத்தினார்.  சுதந்திர இந்தியாவில் அடிமைப் பட்டுக் கிடந்த ஒடுக்கப்பட்ட மக்களுக்காகப் போராடியவர் வெங்கடாசலம் என்கிற வாட்டாக்குடி இரணியன் இவருக்குத் துணையாக நின்றவர்கள் ஆம்பலாப்பட்டு ஆறுமுகம் மற்றும் ஜாம்பவானோடை சிவராமன். புரட்சி செய்த மூவரையும் 1950 மே மாதம் சுட்டுக் கொன்ற காவல் துறையினர் அவர்களின் உடல்களை பட்டுக்கோட்டை ரயில்வே நிலையம் அருகேயுள்ள சுடுகாட்டில் தகனம் செய்தனர். அந்த இடத்தில் மூவரின் தியாகத்தை உணர்த்தும் விதமாக 1975-ம் ஆண்டு நினைவு ஸ்தூபி கட்டப்பட்டது.

## மேற்கோள்கள்

பகுப்பு:தமிழ்ப் பொதுவுடமைவாதிகள்
பகுப்பு:தஞ்சாவூர் மாவட்ட மக்கள்
பகுப்பு:சாதிய எதிர்ப்புச் செயற்பாட்டாளர்கள்
பகுப்பு:1950 இறப்புகள்
கொசப்பேட்டை

**குயப்பேட்டை** என்கிற **கொசப்பேட்டை** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் புரசைவாக்கம் பகுதிக்கு அருகிலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 54 மீட்டர் உயரத்தில் அமைந்துள்ள கொசப்பேட்டை பகுதியின் புவியியல் ஆள்கூறுகள்  ஆகும். புரசைவாக்கம், ஓட்டேரி, அயனாவரம், புளியந்தோப்பு, சென்னை, ஜமாலியா, பெரம்பூர், வியாசர்பாடி, சூளை மற்றும் டவுட்டன் ஆகியவை கொசப்பேட்டை பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

சுற்றுச்சூழலுக்கு தீங்கு விளைவிக்காத விநாயகர் சிலைகளை வடிவமைப்பு செய்யும் தொழிலே பிரதானமாகக் கொண்ட கொசப்பேட்டை பகுதியில், ஒவ்வோர் ஆண்டும் விநாயகர் சதுர்த்தி திருவிழாவை முன்னிட்டு, ஏராளமான விநாயகர் சிலைகளை, சென்னை மாவட்டத்தின் பல பகுதிகளிலிருந்து மட்டுமல்லாமல், அண்டைய மாவட்டங்களிலிருந்தும் பல வியாபாரிகள் மற்றும் பொது மக்கள் வாங்கிச் செல்கின்றனர்.

கொசப்பேட்டை அனுமந்தராய கோயில் மற்றும் தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற வினைதீர்த்த விநாயகர் கோயில், கொசப்பேட்டை கந்தசுவாமி கோயில் ஆகியவை இங்குள்ள சில முக்கியமான கோயில்களாகும்.

## மேற்கோள்கள்

## வெளி இணைப்புகள்
* GeoHack - கொசப்பேட்டை

பகுப்பு:சென்னை மாவட்டத்திலுள்ள ஊர்களும் நகரங்களும்
கிருட்டிணகிரி பாறை ஓவியங்கள்

**கிருட்டிணகிரி பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில், கிருட்டிணகிரி நகரின் அடையாளமாக உள்ள *செயத்பாசா மலை*யில் இயற்கையாக அமைந்த குகை ஓன்றில் கண்டுபிடிக்கப்பட்ட பாறை ஓவியங்கள் ஆகும். இந்த ஓவியங்களில் ஆயுதங்களுடன் கூடிய மனித உருவங்களும், பறவைகளின் ஓவியங்களும் உள்ளன. மேலும் மரம், செடி, கொடி வகைகளும் சிமிழ் போன்ற முத்திரை அல்லது குறியீட்டு வடிவங்களும் காணப்படுகின்றன 

முதல் தொகுப்பில் ஆயுதங்கள் ஏந்திய இரு மனித உருவங்கள் கோட்டோவியங்களாக சிறிய அளவில் வரையப்பட்டுள்ளன. அடுத்து நான்கு பறவைகளின் உருவங்கள் காணப்படுகின்றன. இரண்டாவது தொகுப்பில் ஐந்து மனித வடிவங்கள் தங்கள் கைகளை கோர்த்தியபடி நாட்டியம் ஆடுவது போல் சிறியதாக வரையப்பட்டுள்ளன. இந்த ஓவியத்தைச் சுற்றி மரம், செடி, கொடி, சிமிழ் குறியீடு போன்றவை சிறிய அளவில் வரையப்பட்டுள்ளன.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

## மேற்கோள்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
ஏ. கலியமூர்த்தி

**ஏ. கலியமூர்த்தி** (*A. Kaliyamurthy*) இந்தியாவின் தமிழ்நாடு மாநிலத்தைச் சேர்ந்த முன்னாள் காவல்துறை அதிகாரியாவார். 35 ஆண்டுகளுக்கும் மேலாக தமிழ்நாடு காவல் துறையில் திருச்சி, கோவை மற்றும் சென்னை ஆகிய இடங்களில் பல்வேறு பொறுப்புகள் மற்றும் பணிகளில் இருந்துள்ளார். கடைசியாக திருச்சியில் காவல் துறை கண்காணிப்பாளராகப் பணியாற்றி ஓய்வு பெற்றார். இவரது பணிக்காலத்தில் முதல்வர் விருதையும், சிறப்பான சேவைக்கான குடியரசுத்தலைவர் காவல் பதக்கத்தையும் பெற்றார். ஓய்வு பெற்ற பிறகு இவர் ஓர் ஊக்கமளிக்கும் தன்னம்பிக்கைப் பேச்சாளராக தனது உரைகளின் மூலம் மக்களை ஊக்குவித்து வருகிறார்.

## கல்வி
கலியமூர்த்தி தமிழ்நாட்டின் தஞ்சாவூர் மாவட்டம், பூதலூரில் பிறந்து, தஞ்சாவூர் மன்னர் சரபோஜி அரசுக் கல்லூரியில் இளநிலை பட்டமும், சென்னையில் தமிழ் இலக்கியத்தில் முதுகலைப் பட்டமும் முனைவர் பட்டமும் பெற்று தனது கல்வியை முடித்தார்.

## தொழில்
1976 ஆம் ஆண்டு அக்டோபர் மாதம் 13 ஆம் தேதியன்று தமிழ்நாடு காவல்துறை[5] பணியில் சேர்ந்த கலியமூர்த்தி அக்டோபர் 30, 2010 இல் ஓய்வு பெறும் வரை 35 ஆண்டுகள் பணியாற்றினார். தனது பதவிக் காலத்தில் காவல்துறை கண்காணிப்பாளர் பதவியை அடைந்தார். தமிழ்நாட்டைப் பிரதிநிதித்துவப்படுத்தி நாசிக் (1980), லக்னோ (1982), காசுமீர் (1985) ஆகிய இடங்களில் நடைபெற்ற அகில இந்திய காவல் பணிப் போட்டி மற்றும் துப்பாக்கிச் சுடுதல் போட்டிகளில் தங்கப் பதக்கங்களை வென்றுள்ளார்.

## ஊக்கமளிக்கும் பேச்சாளர்
ஓய்வுக்குப் பிறகு, முனைவர் ஏ. கலியமூர்த்தி ஊக்கமளிக்கும் பேச்சாளராக மாறியுள்ளார். தனது அனுபவங்களை உரைகள் மூலம் பகிர்ந்து  மக்களை ஊக்குவிக்கிறார்..

## தனிப்பட்ட வாழ்க்கை
சூர்யகலா என்பவரை கலியமூர்த்தி திருமணம் செய்துகொண்டார். இவர்களுக்கு இரண்டு குழந்தைகள் உள்ளனர். இருவரும் மருத்துவர்களாக உள்ளனர்.

## மேற்கோள்கள்

## புற இணைப்புகள்
* Official website

பகுப்பு:வாழும் மக்கள்
பகுப்பு:1952 பிறப்புகள்
பகுப்பு:இந்திய காவல் அதிகாரிகள்
பகுப்பு:தமிழர்
பகுப்பு:தஞ்சாவூர் மாவட்ட மக்கள்
அப்துல்லா அபூபக்கர்

**அப்துல்லா அபூபக்கர்** (*Abdulla Aboobacker*) இந்தியாவைச் சேர்ந்த ஒரு தடகள விளையாட்டு வீரராவார். மும்முறை தாண்டுதல் போட்டியில் இவர் பங்கேற்று விளையாடுகிறார். 2022 பொதுநலவாய விளையாட்டுப் போட்டிகளில் 17.02 மீ (55.8 அடி) தொலைவைத் தாண்டி வெள்ளிப் பதக்கம் வென்றார்.
## முடிவுகள்

## மேற்கோள்கள்

## புற இணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
நாசி செதில்

வலது|thumb|360x360px| ''ஆசுபிடெலாப்சு'' பேரினம் மிகவும் பெரிய நாசி செதிலைக் கொண்டுள்ளது.
**நாசி செதில்கள்** (*Rostral scale*) என்பது பாம்புகள் மற்றும் பிற செதிலூரிகளில் வாய் திறப்பின் எல்லையாக இருக்கும் மூக்கின் நுனியில் உள்ள இடைநிலை தட்டு ஆகும். இது கீழ் தாடையில் உள்ள உதட்டுச் செதிலின் அளவை ஒத்துள்ளது. இந்தச் சொல் அலகுமேடு அல்லது மூக்கைக் குறிக்கக்கூடியது. பாம்புகளில், இந்த செதிலின் வடிவம் மற்றும் அளவு ஆகியவை சிற்றினம் ஒன்றிலிருந்து மற்றொன்றினை வேறுபடுத்துவதற்குப் பயன்படுத்தப்படும் பல பண்புகளில் ஒன்றாகும்.

## தொடர்புடைய செதில்கள்
* உதட்டுச் செதில்கள்
* மண்டையோட்டுச் செதில்கள்

## மேலும் பார்க்கவும்
* பாம்புட் செதில்கள்

## மேற்கோள்கள்

பகுப்பு:பாம்புச் செதில்கள்
குத செதில்

வலது|thumb|200x200px| எலாபிட்டின் பிரிக்கப்படாத குத செதில்
[வலது|thumb|350x350px| ''[சாரைப்பாம்பு|தையாசு மியூகோசசு* பிரிக்கப்பட்ட குத செதில்.  இதன் இடதுபுறத்தில் பிரிக்கப்படாத வயிற்றுப்புற செதில்களையும் வலதுபுறம் பிரிக்கப்பட்ட வால் செதில்களையும் காணலாம்.]]
*'குத செதில்*' (*anal scale'') அல்லது குத தகடு என்பது பாம்புகளின் குத திறப்பிற்கு முன்னால் இருக்கும் மற்றும் மூடியிருக்கும் செதில் ஆகும். இந்த செதில் ஒற்றை  அல்லது இணையாக (பிரிக்கப்பட்டு) இருக்கலாம். இணையாக இருக்கும்போது, பிரிவு சாய்வாக இருக்கும். குத செதிலுக்கு முன் வயிற்றுப்புற செதில்களும், அதைத் தொடர்ந்து வாலடிச் செதில்களும் காணப்படும்.

## மேலும் பார்க்கவும்

* பாம்புச் செதில்கள்

## மேற்கோள்கள்

பகுப்பு:பாம்புச் செதில்கள்
வயிற்றுப்புறச் செதில்கள்

[வலது|thumb|300x300px| ''[காலியான்குட்டி|ஆம்பிஸ்மா ஸ்டோலாட்டா*]]
*'வயிற்றுப்புறச் செதில்கள்*' (*Ventral scales'') என்பது பாம்புகளில், பெரிதாக்கப்பட்ட மற்றும் குறுக்காக நீளமாகக் காணப்படும் செதில்களாகும். இவை உடலின் அடிப்பகுதியில் கழுத்திலிருந்து குத செதில்கள் வரை நீட்டிக்கப்படுகின்றன. இவற்றை எண்ணும் போது, முதலில் உள்ள செதிலானது, இருபுறமும் உள்ள முதுகுச் செதில்களின் பாராவெண்ட்ரல் (குறைந்த) வரிசையைத் தொடர்பு கொள்ளும் முன்புற வயிற்றுப்புற செதில்கள் ஆகும். குத செதிலைக் கணக்கிடக்கூடாது.

## தொடர்புடைய செதில்கள்
* குத செதில்கள்

## மேலும் பார்க்க
* பாம்புச் செதில்கள்

## மேற்கோள்கள்

பகுப்பு:பாம்புச் செதில்கள்
வாலடிச் செதில்கள்

[வலது|thumb|350x350px| ''[காலியான்குட்டி|காலியான் குட்டி* வாலடிச் செதில்கள்.]]
*'வாலடிச் செதில்கள்*' (*Subcaudal scales'') என்பன பாம்புகளில்,  வாலின் அடிப்பகுதியில் உள்ள விரிவாக்கப்பட்ட தகடுகளாகும். இந்த செதில்கள் ஒற்றை அல்லது பிரிக்கப்பட்டதாக இருக்கலாம். இவை குத செதில்களுக்கு முன்னர் காணப்படும்.

## தொடர்புடைய செதில்கள்

* குத செதில்
* வயிற்றுப்புறச் செதில்கள்

## மேலும் பார்க்கவும்

* பாம்புச் செதில்கள்

## மேற்கோள்கள்

பகுப்பு:பாம்புச் செதில்கள்
மலேசிய தொடருந்து போக்குவரத்து

**மலேசிய தொடருந்து போக்குவரத்து** (ஆங்கிலம்: *Rail Transport in Malaysia* மலாய்: *Pengangkutan Rel Malaysia*); சீனம்: 马来西亚铁路运输) என்பது மலேசியாவின் தொடருந்துகள் போக்குவரத்து சேவையைக் குறிப்பிடுவதாகும். இந்த தொடருந்து போக்குவரத்து 1885-ஆம் ஆண்டு சூன் மாதம் 1-ஆம் தேதி தொடங்கப்பட்டது.

கனரக தொடருந்துகள் பெரும்பாலும் நகரங்களுக்கு இடையிலான சேவைகள்; சரக்கு போக்குவரத்து; மற்றும் சில நகர்ப்புறப் பொது போக்குவரத்துகளுக்குப் பயன்படுத்தப்படுகின்றன. தலைநகர் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் உள்ள நகர்ப்புற பொதுப் போக்குவரத்திற்காக விரைவுப் போக்குவரத்து வழித்தடங்கள் (*Rapid Transit Rails*) பயன்படுத்தப்படுகின்றன.

## பொது

கோலாலம்பூர் மாநகரை இணைப்பதற்கு கோலாலம்பூர் பன்னாட்டு வானூர்தி நிலையம் மற்றும் சுபாங் பன்னாட்டு வானூர்தி நிலையம் ஆகிய இரண்டு வானூர்தி நிலைய தொடருந்து இணைப்பு அமைப்புகள் உள்ளன.

நாட்டிலேயே மிக நீளமான ஒற்றைத் தண்டவாள (*Monorail*) பாதை; கோலாலம்பூரில் பொதுப் போக்குவரத்திற்காகப் பயன்படுத்தப்படுகிறது. ஒரே இழுவை ஊர்தி (*Funicular*) தொடருந்து பாதை பினாங்கில் பயன்படுத்தப்படுகிறது.

### தாய்லாந்து தொடருந்து சேவை

மலேசிய தொடருந்து போக்குவரத்து அமைப்பு தீபகற்ப மலேசியாவின் 11 மாநிலங்களில் பெரும்பாலானவற்றை உள்ளடக்கியது. கிழக்கு மலேசியாவில், சபா மாநிலத்தில் மட்டுமே தொடருந்து போக்குவரத்து உள்ளது. 

தீபகற்ப மலேசியாவின் வடக்கில் தாய்லாந்து தொடருந்து வழித்தடத்துடன் இணைக்கப்பட்டுள்ளது. பர்மா தொடருந்து மீண்டும் கட்டப்பட்டால், மியான்மர், இந்தியா மற்றும் சீனா நாடுகளுக்கு இடையிலான தொடருந்துச் சேவைகள் தொடங்கப் படலாம்.

## மேற்கோள்கள்

## மேலும் காண்க
* தொடருந்து
* விரைவுத் தொடருந்து
* மலாயா தொடருந்து நிறுவனம்
* கேடிஎம் இண்டர்சிட்டி
* மலாயா கிழக்கு கடற்கரை தொடருந்து வழித்தடம்

## வெளி இணைப்புகள்
* Keretapi Tanah Melayu Official Website

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
பகுப்பு:மலேசியாவில் தொடருந்து போக்குவரத்து‎
பூபானந்த தாசு

**பூபானந்த தாசு** (*Bhubanananda Das*) இந்தியாவின் ஒரிசா மாநிலத்தைச் சேர்ந்த ஒரு சுதந்திரப் போராட்ட வீரராவார். மத்திய சட்டமன்றம், இந்திய அரசியல் நிர்ணய சபை, தற்காலிக பாராளுமன்றம், மாநிலங்களவை மற்றும் மக்களவை ஆகியவற்றின் உறுப்பினராக இருந்துள்ளார்.

1931 ஆம் ஆண்டில் தாசு கட்டாக்கில் நடைபெற்ற முதல் அனைத்து ஒரிசா மாநில மக்கள் மாநாட்டின் தலைவராக இருந்தார். இது அகில இந்திய மாநில மக்கள் மாநாடு மண்டல இயக்கத்தின் முன்னோடியாக இருந்தது. 
## மேற்கோள்கள்

பகுப்பு:1ஆவது மக்களவை உறுப்பினர்கள்
பகுப்பு:ஒடிசா நபர்கள்
பகுப்பு:இந்திய விடுதலைப் போராட்ட வீரர்கள்
சூரிய மைய வட்டணை

[thumb| சூரியனுடன் தொடர்புடைய [சூரியக் குடும்பம்|சூரிய குடும்பத்தின்  ஈர்ப்புமைய இயக்கம்]]
**சூரிய மைய வட்டணை**  (*Heliocentric orbit*) என்பது சூரிய குடும்பத்தின்  ஈர்ப்புமையத்தைச் சுற்றியுள்ள ஒரு வட்டணையாகும், இது பொதுவாக சூரியனின் மேற்பரப்பிற்குள் அல்லது மிக அருகில் அமைந்துள்ளது. சூரியக் குடும்பத்தில் உள்ள அனைத்து கோள்கலும், வால்வெள்ளிகளும்  சிறுகோள்களும்  சூரியனும் அத்தகைய வட்டணையில் உள்ளன, பல செயற்கை ஆய்வுப்பொருட்களும்  சிதிலங்களின் துண்டுகளும் உள்ளன. சூரிய குடும்பத்தில் உள்ள கோள்களின் நிலவுகள் சூரிய மைய வட்டணையில் இல்லை, ஏனெனில் அவை அந்தந்தக் கோள்களைச் சுற்றி வருகின்றன (நிலா சூரியனைச் சுற்றி குவிந்த வட்டணையைக் கொண்டிருந்தாலும்).

சூரிய குடும்பத்தின் ஈர்ப்புமையம், எப்போதும் சூரியனுக்கு மிக அருகில் இருக்கும் போது, சூரிய குடும்பத்தில் உள்ள மற்ற பெரிய பொருட்களான வியாழனும்  பிற பெரிய வளிமக்  கோள்களும் அந்த நேரத்தில் அமைந்துள்ள இடத்தைப் பொறுத்து, நேரம் செல்ல செல்ல விண்வெளியில் செல்கின்றன. இதேபோன்ற  ஆர-விரைவு முறை மூலம் புறவெளிக்கோள்களைக் கண்டறிய முடிகிறது.

*ஹீலியோ-* முன்னொட்டு கிரேக்க வார்த்தையான "ἥλιος" என்பதிலிருந்து பெறப்பட்டது, அதாவது,  இச்சொல் "சூரியன்" எனப்பொருள்படும், மேலும் ஹீலியோஸ், கிரேக்கத் தொன்மங்களில் சூரியக் கடவுள்  ஆகும் . 

1959 இல்  உலூனா 1 என்ற விண்கலம் சூரிய மைய வட்டணையில் நிலைநிறுத்தப்பட்ட முதல் விண்கலம் ஆகும். தவறான நேரத்தில் ஏற்பட்ட மேல்-கட்ட எரிப்பு, நிலாவில் அதன் திட்டமிட்ட மொத்தலை தவறவிட்டது. 

## செவ்வாய் பெயரும் நுழைவு
thumb| செவ்வாய் பெயரும் நுழைவு வரைபடம்.<br /><br /><br /><br /> A = ஓகுமன் பெயர்தல் வட்டணை. பி = இணைப்புத் திட்டம்  சி = எதிர்ப்புத் திட்டம்

**செவ்வாய் பெயரும் வட்டணை** *(டிஎம்ஐ)* என்பது ஒரு சூரிய மைய வட்டணையாகும், இதில் ஒரு விண்கலத்தை அமைக்க ஒரு உந்துவிசை முறை பயன்படுத்தப்படுகிறது, இது **செவ்வாய் பெயரும் வட்டணை** என்றும் அழைக்கப்படுகிறது, இது செவ்வாய் வட்டணை வரை விண்கலத்தைக் கொண்டுசெல்லும்.

ஒவ்வொரு இரண்டு வருடங்களிலும், குறைந்த ஆற்றல் பெயர்நிலை வாய்ப்புகள்  ஏற்படுகின்றன, இது  கோள்களுக்கு இடையில் சாத்தியமான குறைந்த ஆற்றல்  கொண்ட இயக்கத்துக்கு வழிவிடுகிறது. பெயரும் நுழைவுகள் விண்கலத்தை  ஓகுமன் பெயர்நிலை  வட்டணையில் அல்லது இரு நீள்வட்ட பெயர்நிலை வட்டணையில் வைக்கலாம்.  செவ்வாய் பெயரும் நுழைவு  2013 இல் நாசா மேவன் வட்டணைக்கலத்தால் ஒற்றை எரிப்பு முறையில் அடைந்தது போல அடைய முடியலாம் அல்லது 2013 இல் இசுரோவின்  செவ்வாய் சுற்றுகலன் பயன்படுத்தியது போன்ற தொடர்ச்சியான புவியண்மைப் பலமுறை எரிப்பாலும் படிப்படியாக அடையலாம்.  

## மேலும் காண்க

* வானியங்கியல்
* பூமியின் வட்டணை
* புவி மைய வட்டப்பாதை
* சூரியமைய வாதம்
* சூரிய மைய வட்டணைச் செயற்கைப் பொருட்களின் பட்டியல்
* வட்டணைகளின் பட்டியல்
* குறைந்த ஆற்றல் பரிமாற்றம்

## மேற்கோள்கள்
பகுப்பு:சூரியன்
பகுப்பு:வானியல்
பகுப்பு:இந்திய விண்வெளித் திட்டங்கள்
பகுப்பு:செவ்வாய்த் திட்டங்கள்
உதட்டுச் செதில்கள்

**உதட்டுச் செதில்கள்** (*Labial scale*) எனும் செதில்கள் வாயுறுப்பினைச் சுற்றி பாம்பு மற்றும் செதிலூரிகள் ஊர்வனவற்றில் காணப்படும் செதில்கள் ஆகும். மேல் மற்றும் கீழ் தாடைகளில் மையத்தில் காணப்படும் செதில்கள் இதில் அடங்காது. *லேபியல்* என்ற சொல் *லேபியம்* எனும் இலத்தீன் மொழியில் "உதடு") என்பதிலிருந்து வந்தது. இதன் பொருள் உதடு என்பதைக் குறிக்கிறது. பாம்புகளில், இரண்டு வெவ்வேறு வகையான உதட்டுச் செதில்கள் உள்ளன. உதட்டு மேல் செதில்கள் மற்றும் உதட்டுக் கீழ் செதில்கள். இந்த செதில்களின் எண்ணிக்கை, வடிவம் மற்றும் அளவு சிற்றினங்களுக்கிடையே வேறுபடுகின்றன.

உதட்டுச் செதில்களில் இரண்டு வெவ்வேறு வகைகள் உள்ளன:

* மேல் உதட்டுச் செதில்கள்: மேல் உதட்டினை உருவாக்கும் செதில்கள். இவை மேலுதடு என்றும் அழைக்கப்படுகிறது
* கீழ் உதட்டுச் செதில்கள்: கீழ் உதட்டின் ஒரு பகுதியை உருவாக்கும் செதில்கள். இது கீழுதடு என்றும் அழைக்கப்படுகிறது

## தொடர்புடைய செதில்கள்
* நாசி செதில்கள்: வாய் திறப்பின் எல்லையில் உள்ள மூக்கின் நுனியின் நடுச் செதில்கள்
* கீழ்த்தடை நடுச் செதில்: கீழ் தாடையின் நுனியில் நடுவிலுள்ள செதில்.

## மேலும் பார்க்கவும்
* பாம்புச் செதில்கள்

## மேற்கோள்கள்




பகுப்பு:பாம்புச் செதில்கள்
கானப்பாறை பாறை ஓவியங்கள்

**கானப்பாறை பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில் நாகரசம்பட்டியை அடுத்து உள்ள நா. தட்டக்கல் சிற்றூருக்கு அருகில் கானப்பாறை என்ற இடத்தில் அமைந்துள்ள பாறை ஓவியங்கள் ஆகும்.  

இங்கு உள்ள செங்குத்தான பாறை ஒன்றின் கிழக்கு முகமாக இந்த ஓவியத் தொகுப்பு காணப்படுகிறது. இவை வெள்ளை வண்ணத்தால் ஆன கோட்டோவியங்கள் ஆகும். இந்த தொகுப்பில் ஐந்து மனித உருவங்கள் வரையப்பட்டுள்ளன. இதில் உள்ள ஒரு மனித உருவம் கிடந்த நிலையில் இருக்க மற்ற நான்கு மனித உருவங்களும் கிடந்த நிலையில் உள்ள உருவத்தைச் சுற்றி அமர்ந்த, நின்ற கோலத்தில் காணப்படுகின்றன. இது சடங்கு தொடர்பான நிகழ்ச்சியைக் காட்டும் பெருங்கற்கால ஓவியம் என்று கருதப்படுகிறது.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

## மேற்கோள்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
கம்பத்துமலை பாறை ஓவியங்கள்

**கம்பத்துமலை பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில் நாகரசம்பட்டியை அடுத்து உள்ள நா. தட்டக்கல் சிற்றூருக்கு அருகில் கானப்பாறைக்கு கிழக்கே கம்பத்துமலை என்ற இடத்தில் அமைந்துள்ள பாறை ஓவியங்கள் ஆகும்.  

கம்பத்துமலையின் மேல் சரிவான நிலப்பகுதியும், ஆங்காங்கே சிறு சிறு பாறைகளும் காணப்படுகின்றன. இங்கு ஒரு பாறையில் அடத்தியாக வரையப்பட்ட இரு மனித உருவங்களின் ஓவியங்கள் காணப்படுகின்றன. இந்த ஓவியங்கள் வெயிலாலும், மழையாலும் பாதிக்கபடும் இடத்தில் உள்ளதால் இவற்றின் வண்ணம் சிதைந்து மங்கிய நிலையில் காணப்படுகின்றன.  இந்த ஓவியங்கள் சுமார் மூன்று அடி உயரம் கொண்டதாக பெரிய அளவில் உள்ளன. இதில் உள்ள இரண்டு மனித உருவங்கள் வெவ்வேறு தோற்றங்களில் காணப்படுகின்றன. வலது புறம் தீட்டபட்டுள்ள மனித உருவம் நடந்து செல்வது போல பக்கவாட்டது தோற்றத்தில் வரையப்பட்டுள்ளது. அதன் அருகில் அடர்த்தியாக வரையப்பட்ட சதுரவடிவம் காணப்படுகிறது. சதுர வடிவத்திற்கு மேற்புரம் கூரை வடிவம் போன்ற விளிம்பு அமைப்புகள் வரையப்பட்டுள்ளன. ஒரு வகையில் பார்தால் இருப்பிடத்துக்கு திரும்பும் மனிதனின் ஓவியம் போல உள்ளது.   

இன்னொரு ஓவியம் முன்பு விவரிக்கபட்ட ஓவியத்தில் இருந்து 15 அடி தொலைவில் வலது புறம் உள்ளது. இந்த ஓவியம் நேராக பார்த்த நிலையில் நின்ற நிலையில் உள்ள மனித உருவமாக உள்ளது. இந்த உருவத்தின் இரு கைகளும் பக்கவாட்டில் நீட்டியபடி உள்ளன. இடது கையில் வில் அல்லது ஏதோ ஒரு சிறு உயிரினத்தை வைத்துள்ளது போன்று உள்ளது. 

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

## மேற்கோள்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
மெங்காராக் தொடருந்து நிலையம்

**மெங்காராக் தொடருந்து நிலையம்** (ஆங்கிலம்: *Mengkarak Railway Station* மலாய்: *Stesen Keretapi Mengkarak*); சீனம்: 蒙卡拉火车站 என்பது மலேசியா, பகாங், பெரா மாவட்டம், மெங்காராக் நகரில் உள்ள ஒரு தொடருந்து நிலையம் ஆகும். இந்த நிலையம் மெங்காராக் மற்றும் அதன் சுற்றுப்புறங்களுக்குச் சேவை செய்கிறது.

மலேசியக் கிழக்கு கடற்கரை தொடருந்து சேவையின் தீபகற்ப மலேசிய கிழக்கு கரை வழித்தடத்தில் (*KTM East Coast Railway Line*) இந்த நிலையம் உள்ளது. மலேசியாவில் மிகக் குறைந்த அளவிலான பயணிகளைக் கொண்ட தொடருந்து நிலையங்களில் இதுவும் ஒன்றாகும். 

## தொடருந்து சேவைகள்

இந்த நிலையம் கேடிஎம் இண்டர்சிட்டி (**KTM Intercity**) தொடருந்து சேவைகளை வழங்கி வருகிறது. தீபகற்ப மலேசியாவின் கிழக்கு கரை பகுதியின் கிளாந்தான் மாநிலத்தின் தும்பாட் தொடருந்து நிலையம் தொடங்கி நெகிரி செம்பிலான் கிம்மாஸ் தொடருந்து நிலையம் (Tumpat–Gemas) வரையிலான நிலையங்களில் இருந்து வரும் தொடருந்துகள் இந்த மெங்காராக் நிலையத்தைக் கடந்து செல்கின்றன.

## மேற்கோள்கள்

## மேலும் காண்க
* திரியாங்
* பெந்தோங்
* தெமர்லோ
* பெரா மாவட்டம்
* கெமாயான்

## வெளி இணைப்புகள்
* Kemayan KTM Railway Station
* Keretapi Tanah Melayu Official Website
* Keretapi.com - Railway Fan website 

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
ஓம் நமோ நாராயணாய

**ஓம் நமோ நாராயணாய** (சமசுகிருதம்: ॐ नमो नारायणाय, (பொருள்:*பரம்பொருளான நாராயணனை வணங்குகிறேன்*) இந்து சமயத்தில் என்பது வைணவர்களால் சிறப்பாக போற்றப்படும் மந்திரமாகும்.  இது **எட்டெழுத்து மந்திரம்** என்றும் **திருவெட்டெழுத்து** என்றும் அழைக்கப்படுகிறது. திருபாற்கடலில் யோக நித்திரையில் இருக்கும் விஷ்ணுவின் வடிவமான, காக்கும் கடவுள் நாராயணணை நோக்கி அழைக்கப்படும் ஒரு வேண்டுகோள்.

## தோற்றம்
சாம வேதத்தில், *ஓம் நமோ நாராயணாய* எனும் மந்திரத்தை வேத கால முனிவர்களால், ஞானம் பெற வந்தவர்களுக்கு கற்பித்ததாகக் கூறப்படுகிறது. இந்த மந்திரம் முனிவர்களின் தவம் மூலம் அதன் முக்கியத்துவத்தையும், பொருளையும் வெளிப்படுத்தியதாக பாரம்பரியமாக நம்பப்படுகிறது. பின்னர் இம்மந்திரத்தை சுய-உணர்தலுக்கான வழிமுறையாக அதை தேடுபவர்களுடன் பகிர்ந்து கொண்டனர்.

## இலக்கியம்

*ஓம் நமோ நாராயணாய* எனும் மந்திரம் இந்து சமய இலக்கியங்களில், குறிப்பாக வேதம், வைணவ உபநிடதங்கள் மற்றும் புராணங்களில் பெரிதும் இடம் பெற்றுள்ளது. தெய்வத்திடமிருந்து இரட்சிப்பைப் பெறுவதற்காகவும், சடங்குகளை நிறைவேற்றுவதில் பக்தர்களால் இந்த மந்திரம் உச்சரிக்கப்படுகிறது.

*தாராசர் உபநிடதத்தில்* ஓம் என்பது என்றும் மாறாத மற்றும் நித்திய வஸ்துவான பிரம்மத்தை குறிக்கும், *நமோ* எனில் வணக்கம் செலுத்துதலைக் குறிக்கும், *நாராயணாய* என்பது "நாராயணன்" எனில் நாராயணனுக்கு" என்று மொழிபெயர்க்கப்படலாம். 

நாராயண உபநிடதத்தில் ஓம் நமோ நாராயணா மந்திரத்தின் பெருமை விளக்கப்படுகிறது.சிறுவன் பிரகலாதனின் ஓம் நமோ நாராயணா எனும் மந்திரத்தின் மகிமையால், பகவான் விஷ்ணு, நரசிம்ம அவதாரம் கொண்டு இரணியகசிபுவை கொன்று, சிறுவன் பிரகலாதனை காத்தார்.

சமசுகிருத மொழியில் *நாரா* எனில் "தண்ணீரைக் குறிக்கிறது. மேலும் *அனயா* என்றால் *தங்குமிடம்*. நாராயணா என்பது விஷ்ணுவின் அடைமொழியாகும். வான மண்டலத்தில் வைகுண்டம்,  பிரபஞ்ச நீர் மத்தியில் உள்ளது. எனவே *ஓம் நமே நாராயணாய* எனில் நாராயணன் எனும் கடவுளுக்கு அடிபணிதல், பிரமாண்டமான வடிவமைப்பில் ஒருவரின் இருப்பை ஏற்றுக்கொள்வது மற்றும் விஷ்ணுவின் பாதுகாப்பைத் தேடுவது ஆகியவற்றுடன் தொடர்புடைய ஒரு மந்திரமாகும்.

முனிவரும், தத்துவஞானியுமான யாக்யவல்க்கியர் *ஓம் நமோ நாராயணா* எனும் மந்திரத்தை கீழ் கண்டவாறு பிரித்து விளக்குகிறார். 

## இதனையும் காண்க
* நாராயணன் என்ற சொற்பொருள்
* ஹரே கிருஷ்ணா
* ஓம் நம சிவாயா
## மேற்கோள்கள்

பகுப்பு:வைணவ சமயம்
பகுப்பு:இந்து சமய மந்திரங்கள்
பகுப்பு:திருமாலின் பெயர்கள்
முன் வயிற்றுச் செதில்கள்

**முன் வயிற்றுச் செதில்கள்** (*Preventral scales*) என்பது பாம்புகளில் வயிற்றுப்புறச் செதில்களுக்கு முன்பாக காணப்படும் செதில்கள் ஆகும். இவை நீளத்தை விட அகலமாக இருக்கும். ஆனால் உடலின் இருபுறமும் உள்ள முதுகு செதில்களின் பக்கவயிற்று செதில்களுடன் தொடர்பு கொள்ளாமல் காணப்படும்.

## தொடர்புடைய செதில்கள்
* வயிற்றுப்புறச் செதில்கள்

## மேற்கோள்கள்

பகுப்பு:பாம்புச் செதில்கள்
கொசப்பேட்டை கந்தசுவாமி கோயில்

**கொசப்பேட்டை கந்தசுவாமி கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் புரசைவாக்கம் பகுதிக்கு அருகிலுள்ள கொசப்பேட்டை புறநகர்ப் பகுதியில் அமைந்துள்ள ஒரு முருகன் கோயில் ஆகும்.

கடல் மட்டத்திலிருந்து சுமார் 53 மீட்டர் உயரத்தில் அமைந்துள்ள கொசப்பேட்டை கந்தசுவாமி கோயிலின் புவியியல் ஆள்கூறுகள்,  ஆகும்.

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது. இந்து சமய அறநிலையத் துறை சார்பில், இக்கோயிலில் வணிக வளாகம் கட்டுவதற்காக, ரூ1.55 கோடி நிதி ஒதுக்கப்பட்டுள்ளது.

## மேற்கோள்கள்

## வெளி இணைப்புகள்
* GeoHack - கொசப்பேட்டை கந்தசுவாமி கோயில்

பகுப்பு:சென்னையிலுள்ள முருகன் கோயில்கள்
திகியோடன்

**திகியோடான்** (*Tikiodon*) என்பது அழிந்துபோன பாலூட்டிப் பேரினமாகும். இது திரையாசிக் பிந்தையக் காலத்தின் போது இப்போதைய இந்தியாவில் வாழ்ந்தது. இதன் மாதிரி இனம் மற்றும் அறியப்பட்ட ஒரே சிற்றினம் *திகியோடான் கிரோம்ப்தோனி* ஆகும். இது மத்தியப் பிரதேசத்தின் திக்கி உருவாக்கத்தில் கண்டுபிடிக்கப்பட்ட ஒரு கீழ்நோக்கிப் பல்லின் அடிப்படையில் அறியப்படுகிறது.

## சொற்பிறப்பியல்
*திக்கியோடான்* என்ற பேரினப்பெயரானது திக்கி உருவாக்கத்திலிருந்து வந்தது. இது அருகிலுள்ள திக்கி கிராமத்தினை குறிக்கின்றது. இதிலுள்ள ஓடான் எனும் கிரேக்க வார்த்தை "பல்" என்பதைக் குறிக்கின்றது. *கிரோம்ப்தோனி* என்ற சிற்றினப் பெயர் தென்னாப்பிரிக்கப் பழங்கால தொல்லுயிரியியலர் ஆல்பிரட் டபிள்யூ. கிரோம்டனைக் குறிக்கிறது. 

## மேற்கோள்கள்

பகுப்பு:இந்தியத் தொல்லுயிரிகள்
முகட்டலகு

வலது|thumb| "11" முகட்டலகு
வலது|thumb| பாம்பின் தலையில் செதில்கள்
**முகட்டலகு** (**lore**) என்பது பறவைகள், ஊர்வன மற்றும் நீர் நில வாழ்வனவற்றின் கண்கள் மற்றும் நாசிகளுக்கு இடையே உள்ள பகுதி.

## பறவைகள்
பறவைகளில் முகட்டலகு என்பது ஒரு பறவையின் தலையின் பக்கத்திலுள்ள கண்ணுக்கும் அலகுக்கும் இடையில் உள்ள பகுதியாகும். இந்த பகுதி சில சமயங்களில் இறகுகள் இல்லாமல் இருக்கும். மேலும் பல வகையான நீர்க்காக குடும்பங்களில் உள்ளதைப் போல தோல் நிறத்துடன் காணப்படும். கண்ணுக்கு நேர் எதிரே இருக்கும் இந்தப் பகுதி, சிவப்பு தலை உப்புக்கொத்தி உட்பட பல பறவை சிற்றினங்களில் "முகட்டுப் பட்டையுடன்" காணப்படும்.

## நீர்நில வாழ்வன, ஊர்வன
நீர்நில வாழ்வன மற்றும் ஊர்வனவற்றில், முகட்டலகு என்பது கண்களுக்கு இடையே அல்லது கண்கள் மற்றும் நாசிக்கு இடையில் உள்ள பகுதிகளை குறிக்கும். இவை கண்ணுக்கும் அலகுக்கும் இடைப்பட்ட பறவைகளின் பகுதிக்கு ஒப்பானவை.

பாம்பு மற்றும் ஊர்வனவற்றில் லோரியல் செதில்கள் என்பது கண்களுக்கும் நாசிக்கும் இடைப்பட்ட செதில்களைக் குறிக்கும். குழிவிரியன்களில் லோரியல் குழி தலையின் இருபக்கங்களிலும் காணப்படும்.

## மேலும் பார்க்கவும்

* பாம்புச் செதில்கள்

## மேற்கோள்கள்


பகுப்பு:பறவை உடற்கூறியல்
மெட்ராஸ் கெசட்

**மெட்ராஸ் கெசட்** (*Madras Gazette*) என்பது பிரித்தானிய  இந்தியாவின், மதராஸ் இராசதானியின் தலைநகரான மதராசில் வாரம் ஒருமுறை வெளியான செய்தி இதழ் ஆகும். மெட்ராஸ் கெசட் அரசு அறிவிப்புகளை அச்சிட்டு வெளியிட மெட்ராஸ் கூரியர் இதழுக்கு போட்டியாக இருந்தது.    

## மேற்கோள்கள்

பகுப்பு:சென்னை மாகாணம்
பகுப்பு:இந்திய ஆங்கிலப் பத்திரிகைகள்
பகுப்பு:சென்னையின் வரலாறு
இந்தியகாமா

***இந்தியகாமா*** (*Indiagama*) என்பது அழிந்துபோன ஓந்தி பேரினமாகும். இது இந்தியாவின் ஆரம்பக்கால இயோசீன் காலத்திலிருந்து ***இந்தியகாமா குசராட்டா*** மாதிரி இனம் மூலம் அறியப்படுகிறது. குசராத்தில் உள்ள கேம்பே ஷேலிலிருந்து பெறப்பட்ட கீழ் தாடையின் அடிப்படையில் *இந்தியகாமா* என 2013-ல் பெயரிடப்பட்டது. இதன் பற்களின் செவ்வக வடிவம் வாழும் மற்றும் அழிந்துபோன மற்ற அனைத்து ஓந்திகளிடமிருந்து இதை வேறுபடுத்துகிறது.

## மேற்கோள்கள்

பகுப்பு:அற்றுவிட்ட இனங்கள்
சுரதகாமா

***சுரதகாமா*** (*Suratagama*) என்பது அழிந்துபோன அரணை பல்லியின் பேரினமாகும். இது இந்தியாவின் ஆரம்பக்கால இயோசீன் காலத்தைச் சேர்ந்த ***சுரதகாமா நீரே***  மாதிரிச் சிற்றினம் மூலம் அறியப்படுகிறது. குசராத்தில் உள்ள கேம்பே ஷேலில் இருந்து தனிமைப்படுத்தப்பட்ட மூன்று தாடை எலும்புகளின் அடிப்படையில் 2013ஆம் ஆண்டு பெயரிடப்பட்டது.

## மேற்கோள்கள்

பகுப்பு:அற்றுவிட்ட இனங்கள்
இகுவா

**இகுவா** (*Igua*) என்பது அழிந்துபோன உடும்புப் பல்லி பேரினம் ஆகும். இது கோபிகுவானியா என்ற குழுவைச் சேர்ந்தது., இது கிரெட்டேசியசு பிற்பகுதி காலத்தில் கோபி பாலைவனத்தில் காணப்பட்டது. மங்கோலியாவில் உள்ள பாருன் கோயோட் அமைப்பிலிருந்து மண்டை ஓட்டின் அடிப்படையில் 1991-ல் ***இகுவா மினுட்டா*** மாதிரி இனங்கள் பெயரிடப்பட்டது. இந்த மண்டை ஓடு மிகவும் சிறியது. இதன் அளவு  ஆகும்.  மேலும் இதில் பல எலும்புகள் இணைக்கப்படாமலிருப்பதால் இளம் வயதினரைச் சேர்ந்ததாக இருக்கலாம். மூக்கு-குத நீளம் (மொத்த உடல் நீளம் வால் கழித்தல்)  என மதிப்பிடப்பட்டுள்ளது. *இகுவா* மிகவும் வட்டமான மண்டை ஓட்டைக் கொண்டிருப்பதால் *போல்ருசியா* போன்ற தொடர்புடைய கோபிகுவானியர்களிடமிருந்து வேறுபடுகிறது. இது தோற்றத்தில் *லியோலேமசு* மற்றும் *திராபிடரசு* போன்ற வாழும் வகைகளை ஒத்திருக்கிறது. பற்கள் மூவிதகளுடன் பக்கவாட்டுப் பல் வகையாகும். அதாவது இவை தாடைகளின் உள் மேற்பரப்புகளுடன் இணைக்கப்பட்டுள்ளன.

பேரினம் *இகுவா* இன உறவுகளைக் காட்டும், கீழே கொடுக்கப்பட்டுள்ள கிளை வரைபடம், தாசா மற்றும் பலரிடமிருந்து (2012) பெறப்பட்டது.

## மேற்கோள்கள்

பகுப்பு:அற்றுவிட்ட இனங்கள்
பிரியா காம்ப்ளி

**பிரியா காம்ப்ளி** (*Priya Kambli*) இந்தியாவைச் சேர்ந்த ஒரு புகைப்படக் கலைஞர் ஆவார். 1975 ஆம் ஆண்டில் இவர் பிறந்தார்.

## ஆரம்ப வாழ்க்கை மற்றும் கல்வி
அமெரிக்க மாநிலமான லூசியானாவின் லஃபாயெட்டு நகரத்திலுள்ள லூசியானா பல்கலைக்கழகத்தில்  நுண்கலை படிப்பில் இளங்கலை பட்டமும், அமெரிக்காவின் இயூசுட்டன் பல்கலைக்கழகத்தில் நுண்கலை படிப்பில் முதுகலைப் பட்டமும் பெற்றார்.

## தொழில்
இயூசுட்டன் நுண்கலைகள் அருங்காட்சியகம்,  லைட் ஒர்க் புகைப்பட மையம் மற்றும் தற்கால புகைப்பட அருங்காட்சியகம் ஆகியவற்றில் பிரியா காம்ப்ளியின் படைப்புகள் சேகரிக்கப்பட்டுள்ளன.

காம்ப்ளி அமெரிக்க மாநிலமான மிசூரி மாநிலத்தில் உள்ள துரூமன் மாநிலப் பல்கலைக்கழகத்தில் கலைப் பேராசிரியராக பணியில் உள்ளார்.
இந்நகரத்தின் கன்சாசு நகரத்திலும்  கன்சாசு நகர கலைஞர்கள் கூட்டணி என்ற இலாப நோக்கற்ற அமைப்பிலும் இவரது படைப்புகள் காட்சிப்படுத்தப்பட்டுள்ளன.

## மேற்கோள்கள்

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:இந்தியப் புகைப்படக்கலைஞர்கள்
பகுப்பு:இந்தியப் பெண்கள்
ஒத்தியங்கும் வட்டணை

ஒத்தியங்கும் வட்டணை என்பது  ஒரு வான்பொருளின்  (பொதுவாக ஒரு கோள் )  வட்டணையின் சராசரி சுழற்சி காலத்திற்குச்  சமமான சுழற்சிக் காலம் உள்ள துணைக்கோளின் அல்லது செயற்கைக்கோளின்(விண்கலத்தின்) வட்டணையாகும், மேலும் அந்த வான்பொருள் சுழலும் அதே திசையிலேயே துணைக்கோள் அல்லது செயற்கைக்கோளும்(விண்கலமும்) அதைச் சுற்றிவரும். 

## எளிய பொருள்
ஒரு ஒத்தியக்க வட்டணை என்பது ஒரு வான்பொருளைச் சுற்றிவரும்  பொருள் (ஒரு செயற்கைக்கோள் அல்லது நிலா) தன்  வட்டணையை முடிக்க, அந்த வான்பொருள் ஒருமுறை சுழல எடுக்கும்  அதே நேரத்தினை எடுக்கும்  வட்டணையாகும்.

## இயல்புகள்
ஒரு வான்பொருளின் நிலநடுக் கோட்டில் வட்டப்பாதையில் அமைந்த ஒத்தியங்கும் வட்டணையில்  இயங்கும் ஒரு செயற்கைக்கோள்,தாந்த வான்பொருளின் நிலநடுக் கோட்டில் உள்ள ஒரு புள்ளிக்கு மேல் அசைவில்லாமல் நிலைநிறுத்தப்பட்டதாகத் தோன்றும். இத்தகைய நிலயில் புவியைச் சுற்றிவரும் செயற்கைக்கோள்களுக்கு, இது புவிநிலை வட்டணை எனப்படுகிறது. இருப்பினும், ஒரு ஒத்தியங்கும் வட்டணை நிலநடுக் கோட்டில் இருக்க வேண்டியதில்லை; அல்லது வட்டவடிவப்பாதையிலும் இருக்கவேண்டியதில்லை. நிலநடுக் கோடு அல்லாத ஒத்தியங்கும் வட்டணை வான்பொருள் நிலநடுக் கோட்டில் புள்ளிக்கு மேலே வடக்கு மற்றும் தெற்காக ஊசலாடுவதாகத் தோன்றும், அதேசமயம் நீள்வட்ட வட்டணையில் உள்ள ஒரு செயற்கைக்கோள் கிழக்கு மற்றும் மேற்கு நோக்கி ஊசலாடுவதாகத் தோன்றும். வட்டணையில் இருந்து பார்த்தால், இந்த இரண்டு இயக்கங்களின் கலவையான ஒப்புருவம் 8 வடிவத்தில்  அமைகிறது.

## பெயரிடல்
வான்பொருளின் வட்டணையைப் பொறுத்து ஒத்தியங்கும்  வட்டனைகளுக்குப் பல சிறப்பு சொற்கள் உள்ளன. பின்வருபவை மிகவும் பொதுவானவை. புவியைச் சுற்றி  ஒத்தியங்கும் வட்டணை (நிலநடுக்கோட்டுத் தளத்தில் அமைவது) புவிநிலை   வட்டணை என்று அழைக்கப்படுகிறது. மிகவும் பொதுவாக, புவி நிலநடுக்கோட்டுக்குச்  சற்றே சாய்ந்திருக்கும்  வட்டணை புவி ஒத்தியங்கும் வட்டணை என்று அழைக்கப்படுகிறது. செவ்வாய்க்  கோளைச் சுற்றி ஒத்தியங்கும் வட்டணை செவ்வாய்நிலை வட்டணை அல்லது செவ்வாய்  ஒத்தியங்கும் வட்டணை எனப்படுகிறது.

## வாய்பாடு
ஒரு நிலையான ஒத்தியங்கும் வட்டணைக்கு:

: R_{syn} = \sqrt[3] 
: G = ஈர்ப்பு மாறிலி
: m2 = வான் பொருளின் பொருண்மை
: T =  வான்பொருள் சுழற்சி காலம்
: R_{syn} = வட்டணை ஆரம்

இந்த வாய்பாட்டால், கொடுக்கப்பட்ட வான்பொருளுடன் தொடர்புடைய ஒரு பொருளின் நிலையான வட்டனையைக் கண்டறிய முடியும்.

வட்டணை வேகம் (ஒரு செயற்கைக்கோள் விண்வெளியில் எவ்வளவு வேகமாக நகர்கிறது என்பது) செயற்கைக்கோளின் கோண வேகத்தை வட்டணை ஆரத்தால் பெருக்கிக் கணக்கிடப்படுகிறது.

## எடுத்துகாட்டுகள்
ஒரு வானியல எடுத்த்காட்டு புளூட்டோவின் மிகப்பெரிய நிலா சரோன் ஆகும்.  மிகவும் பொதுவாக, புவி  ஒத்தியங்கும் செயற்கைக்கோள்கள் போன்ற தகவல்தொடர்புக்குப் பயன்படுத்தப்படும்  செயற்கைக்கோள்களால் ஒத்தியங்கும் வட்டணைகள் பயன்படுத்தப்படுகின்றன.

இயற்கையான செயற்கைக்கோள்களுக்கு, அவற்றின் தாய் வான்பொருளைப் பூட்டுவதன் மூலம் மட்டுமே ஒத்தியங்கும் வட்டணையை அடைய முடியும், அது எப்போதும் செயற்கைக்கோளோடு ஒத்தியங்கும் சுழற்சியுடன் இணைந்து செல்கிறது. ஏனென்றால், சிறிய வான்பொருள் வேகமாகப் பூட்டப்படுகிறது, மேலும் ஒரு ஒத்தியங்கும் வட்டணையை அடையும் நேரத்தில், அது ஏகனவே நீண்ட காலமாக பூட்டப்பட்ட ஒத்தியயங்கும் சுழற்சியைக் கொண்டுள்ளது.

## மேலும் பார்க்கவும்

* குறை ஒத்தியங்கும் வட்டணை
* மீ ஒத்தியங்கும் வட்டணை
* ஓதப் பூட்டலால் ஒத்தித்தியங்கல்
* சூரிய ஒத்தியங்கும் வட்டணை
* வட்டணைகளின் பட்டியல்

## குறிப்புகள்

பகுப்பு:வட்டணைகள்
பகுப்பு:வானியங்கியல்
பகுப்பு:வானியல்
மேயர் சுந்தர் ராவ் பூங்கா

**மேயர் சுந்தர் ராவ் பூங்கா** () என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் எழும்பூர் புறநகர்ப் பகுதியில் அமையப் பெற்றுள்ள ஒரு பூங்காவாகும். இந்தியாவின் சுதந்திரத்திற்குப் பிறகு, 1946-47ஆம் ஆண்டுகளில் சென்னையின் முதல் மேயராகப் பணியாற்றிய சுந்தர் ராவ் என்பவரது நினைவாக, இப்பூங்கா பெயரிடப்பட்டுள்ளது.

கடல் மட்டத்திலிருந்து சுமார் 55 மீட்டர் உயரத்தில் அமைந்துள்ள மேயர் சுந்தர் ராவ் பூங்காவின் புவியியல் ஆள்கூறுகள்,  ஆகும். இராஜரத்தினம் விளையாட்டு அரங்கம், ஸ்பென்சர் பிளாசா வணிக வளாகம் மற்றும் எத்திராஜ் கல்லூரி ஆகியவை இப்பூங்காவிற்கு அருகிலுள்ள சில முக்கியமான இடங்களாகும்.
## மேற்கோள்கள்

## வெளி இணைப்புகள்
* GeoHack - மேயர் சுந்தர் ராவ் பூங்கா

* https://ta.wikipedia.org/wiki/%E0%AE%9A%E0%AF%86%E0%AE%A9%E0%AF%8D%E0%AE%A9%E0%AF%88_%E0%AE%AA%E0%AF%82%E0%AE%99%E0%AF%8D%E0%AE%95%E0%AE%BE%E0%AE%95%E0%AF%8D%E0%AE%95%E0%AE%B3%E0%AF%8D?wprov=sfla1
குறை ஒத்தியங்கும் வட்டணை

**குறை ஒத்தியங்கும் வட்டணை** என்பது ஒரு செயற்கைக்கோளின்  ஒத்தியங்கும்  வட்டணையில் இருப்பதை விட,  கோளுக்கு அருகில்  அமைவதோடு, கோளின்  விண்மீன் நாளை விட  வட்டணைக் காலம் குறைவாக இருக்கும்  வட்டணையாகும். 

## தொழில்நுட்பக் கருதல்கள்
முன்செல்லும் அல்லது முன்னேகும் குறை ஒத்தியங்கு வட்டனையில் இருக்கும் ஒரு புவிச் செயற்கைக்கோள் புவியின் மேற்பரப்பில் இருந்து பார்க்கும்போது கிழக்கு நோக்கி நகர்வது போல் தோன்றும். 

## வணிக விண்வெளிப் பறப்பின் பொருளியல் சிறப்பு
*[[புவியிணக்க ச்சுற்றுப்பாதை|புவி ஒத்தியங்கும் பட்டையில்]] உள்ள குறை ஒத்தியங்கும் வட்டணை * விண்வெளிப் பறப்பில் தொடர்ந்து பயன்படுத்தப்படுகிறது. இந்தவகை வட்டணை  இதுவரை செயலிழக்கச் செய்யப்படாத தகவல் தொடர்பு செயற்கைக்கோள்களை நிலைநிறுத்தப் பயன்படுகிறது, மேலும் தேவை ஏற்பட்டால் [புவிநிலை வட்டணையில்]லிதை மீண்டும் இயக்கிப் பயன்படுத்தப்படலாம். 

== மேலும் பார்க்கவும் ==
* [ஒத்தியங்கும் வட்டணை
* மீ ஒத்தியங்கும் வட்டணை
* வட்டணைகளின் பட்டியல்

## மேற்கோள்கள்

பகுப்பு:வானியல்
பகுப்பு:விண்வெளி தொழில்நுட்பம்
பகுப்பு:வட்டணைகள்